0Dilluns 20 de maig: festa local – 18 maig 2013, a les 8:38h. El proper dilluns 20 de maig, la Biblioteca Municipal de Manlleu (Espai Bisbe Morgades i Espai Mossèn Blancafort) estarà tancada per festa local.
0Josefa Contijoch rep el premi Crítica Serra d’Or 2013 – 30 abril 2013, a les 16:29h. L’autora manlleuenca Josefa Contijoch ha rebut el premi Crítica Serra d’Or2013 a la millor novel·la publicada durant l’any passat per ‘Sense alè’.
Manlleu ja té tres autors que han rebut aquesta distinció: Jordi Puntí (‘Animals tristos’, 2002), Pilar Godayol (‘Diccionari de la Traducció Catalana’, 2012), Josefa Contijoch (‘Sense alè’, 2013)
0‘A l’ombra d’en Grey’: guia de lectura de novel·la eròtica – 22 febrer 2013, a les 16:29h. Si voleu endinsar-vos en la literatura eròtica i sensual, no us perdeu aquesta proposta: A l’ombra d’en Grey 0Els llibres més prestats a la Biblioteca Municipal de Manlleu l’any 2012 – 12 febrer 2013, a les 20:08h. Voleu saber els llibres més prestats, l’any passat, a la Biblioteca Municipal de Manlleu? En novel·la d’adults va ser En el país de la nube blanca, i en novel·la juvenil fou En flames de la col·lecció Els jocs de la fam. Si voleu saber la resta, cliqueu a l’enllaç: Llibres més prestats 2012
0Participa al concurs ‘Serpent de llibres 2012′ – 12 desembre 2012, a les 17:51h. Si ets estudiant de 1r i 2n d’ESO a un centre educatiu manlleuenc i vols guanyar un lector de llibres electrònics (e-reader) participa al Concurs Serpent de llibres 2012. Entra al bloc Serpent de llibres, i participa. Tens les bases i el formulari a la part superior de la pàgina inicial del bloc.
0L’Ajuntament busca nous locals per a la Biblioteca – 20 agost 2012, a les 17:02h. En manifestacions de l’alcalde de Manlleu, Pere Prat, l’Ajuntament està fent gestions per trobar un nou emplaçament per a la BibliotecaMunicipalde Manlleu. Segons ha estat publicat a diversos mitjans de comunicació, com El 9 Nou, s’han obert converses amb el BBVA, nou propietari del patrimoni d’Unnim, per a la utilització d’una part del local que aquesta entitat té a la plaça Fra Bernadí.
0Pilar Godayol, Premi Crítica Serra d’Or – 9 maig 2012, a les 16:37h. La manlleuenca Pilar Godayol, doctora en teoria de la Traducció, traductora jurada y professora titular de la Facultat de Ciències Humanes, Traducció i Documentació de la Universitat de Vic des de 1993, ha rebut, conjuntament amb Montserrat Bacardí, el Premi Crítica Serra d’Or, en l’apartat d’Humanitats, per la seva obra ‘Diccionari de la traducció catalana’.
0Es publica un article sobre la premsa de Manlleu dels anys 40 i 50 – 2 abril 2012, a les 20:30h. El professor de la Universitat de Barcelona, Xavier Laborda, ha publicat en una revista de la Universitat de Múrcia un article sobre la premsa de Manlleu durant els anys 40 i 50 del segle passat. Concretament estudia el llenguatge amb connotacions franquistes de la revista Boletín de la Delegación Local de Prensa y Propaganda, que es publicava dues vegades a l’any, el 4 de febrer (“Fiesta de la liberación”) i per la Festa Major. L’article es titula: “Comunicación institucional y prensa local de Manlleu en el franquismo, 1940-1959″, i s’ha publicat a Tonos : revista electrónica de estudios filológicos.
Us n’adjuntem l’enllaç: cliqueu al títol de l’article.
0Els títols més prestats a la Biblioteca durant el 2011 – 2 març 2012, a les 20:00h. Voleu saber quins llibres s’han deixat més a la Biblioteca? El número 1 de novel·la correspon a un autor manlleuenc, Jordi Puntí i les seves Maletes perdudes. El segueixen de prop Maria Dueñas, amb El tiempo entre costuras i una bona colla d’autores escandinaves de novel·la policíaca. Consulteu tota la llista completa, amb els llibres infantils, juvenils, còmics i revistes, al document adjunt.
Mes prestats 2011
0XIV Premi de Poesia Parc Taulí – 11 gener 2012, a les 10:30h. L’autor local Jacint Sala li han donat un nou premi de poesia: es tracta del XIV Premi de Poesia Parc Taulí, amb l’obra “HomesQuè”. L’obra guanyadora serà publicada per Pagès editors.
Si voleu tenir més informació feu clic aquí.
0Nou llibre d’Elies Mas – 7 octubre 2011, a les 9:36h. 20/09/2011
0Preparem la celebració dels 50 anys de l’espai Bisbe Morgades – 5 octubre 2011, a les 10:53h. Es realitzarà una lectura pública oberta a tothom
El proper diumenge 16 d’octubre, la Biblioteca Municipal de Manlleu celebrarà els 50 anys de l’espai Bisbe Morgades. L’acte consistirà en una lectura pública en la qual es convidarà a totes les manlleuenques i els manlleuencs, en especial als usuaris de la Biblioteca, a participar-hi. Us anirem informant a mesura que es concreti el programa. 0Èxit de Biblioriu d’enguany – 5 octubre 2011, a les 10:52h. L’activitat estiuenca per excel·lència de la Biblioteca Municipal de Manlleu augmenta participació. Del 4 de juliol fins al 12 dagost, la zona de l’Embarcador del Ter, ha disposat d’un espai dedicat a la lectura. En total, en els 30 dies de funcionament, s’han deixat 488 documents (llibres i publicacions periòdiques), una xifra lleugerament superior a anys anteriors. El Biblioriu també ha apostat per la dinamització de la lectura organitzant diverses activitats: hora del conte, tallers, etc. En total s’han pogut portar a terme 11 activitats, amb una assistència total de 313 persones, xifra que suposa una mitjana d’unes 30 persones per activitat. Tot i que la pluja ha fet anul·lar alguna activitat, com és el cas del taller del dia del ‘Serpent dels menuts’, l’afluència de públic és clarament superior a altres anys. Amb aquests resultats satisfactoris, la Biblioteca Municipal continuarà aquesta activitat lany que ve, incorporant petites variacions, però sense canviar massa el format, que està plenament consolidat. Agenda i Novetats
Notícies Agenda Novetats Biblioteca Municipal de Manlleu / Mossèn Blancafort